翁夢鯉

翁夢鯉 ， 字希登 ， 號雨川 ， 福建興化府莆田縣人 ， 民籍 ， 治 《 書經 》 ， 年二十八歲中式嘉靖二十九年 （ 1550年 ） 庚戌科第三甲第七十六名進士 。 五月十六日生 ， 行一 ， 曾祖翁紹 、 祖翁義 、 父翁子迪 ； 母陳氏 。 慈侍下 ， 妻謝氏 。 由府學附學生中式福建鄉試第四十九名舉人 ， 會試中式第一百三十三名 。 授金華縣知縣 ， 擢戶部主事 ， 榷滸墅關 ， 轉餉之邊 ， 以過家逾限 ， 謫倅潮州 。 州闕守 ， 至則攝府事 ， 抵禦倭寇 ， 身先士卒 ， 斬首七百餘級 ， 蹈水死者以千計 ， 倭旋遁 。 而廣寇張璉等乘間起事 ， 拘押知縣 。 夢鯉領兵擊之 ， 或擒或散 ， 救出知縣 。 久之 ， 移守開州 ， 赴任前解除程鄉縣之圍 。 到開州後 ， 惠潮等地倭寇再起 ， 乃移任惠州府丞 ， 又攝潮州 ， 與總兵俞大猷圍剿於可塘 ， 與參將湯克寬 、 王詔夾擊於九龍山 ， 擒斬無數 。 吳平 、 林道 - { 幹 } - 等海寇爲患 ， 南贛巡撫請設嶺東海防僉事一名 ， 以夢鯉爲之 。 平河源 ， 服五峒大星港 、 擔竿州 ， 所在奏捷 ， 威名大震 ， 以軍旅勞瘁 ， 卒於官 。 著有 《 謫居稿 》 、 《 戶部稿 》 、 《 拙庵管見 》 。